CELEX: 62009TN0369
Language: da
Date: 2009-09-23 00:00:00
Title: Sag T-369/09: Sag anlagt den 22. september 2009 — Sociedade Quinta do Portal mod KHIM — Vallegre — Vinhos do Porto (PORTO ALLEGRE)

5.12.2009   
            
            
               DA
            
            
               Den Europæiske Unions Tidende
            
            
               C 297/22
            
         Sag anlagt den 22. september 2009 — Sociedade Quinta do Portal mod KHIM — Vallegre — Vinhos do Porto (PORTO ALLEGRE)
   (Sag T-369/09)
   2009/C 297/32
   Stævningen er affattet på portugisisk
   
      Parter
   
   
      Sagsøger: Sociedade Quinta do Portal, SA (Lissabon, Portugal) (ved advogado B. Belchior)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Vallegre-Vinhos do Porto, SA (Sabrosa, Portugal)
   
      Sagsøgerens påstande
   
   
               —
            
            
               Afgørelse truffet den 18. juni 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1012/2008-1) vedrørende afslag på klagen over Annullationsafdelingens afgørelse, hvorved denne annullerede EF-ordmærket PORTO ALEGRE, annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket PORTO ALEGRE for varer i klasse 33.
   
      Indehaver af EF-varemærket: Sagsøgeren.
   
      Indgiveren af begæringen om, at EF-varemærket erklæres ugyldigt: Den anden part i sagen for appelkammeret.
   
      Varemærkerettigheder påberåbt af indgiveren af ugyldighedsbegæringen: Det ældre portugisiske ordmærke VISTA ALEGRE for varer i klasse 33.
   
      Annullationsafdelingens afgørelse: Annullation af EF-ordmærket PORTO ALEGRE.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009, i det omfang appelkammeret ikke fortolkede denne bestemmelse korrekt og følgelig fejlagtigt fandt, at der var risiko for forveksling mellem de omtvistede varemærker.